Diari Oficial de la Generalitat Valenciana


Sumari del DOGV 4123, del 08-11-2001 (2001/10572)

RESOLUCIÓ de 19 d'octubre de 2001, de la subsecretària de Promoció Cultural per la qual s'accepta la renúncia d'una de les beques concedides per la Resolució de 21 de juny de 2001, de la subsecretària de Promoció Cultural (DOGV núm. 4.038, de 09.07.2001).
---------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4123

Data del DOGV
:   08-11-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/10874


Organisme emissor
:   Conselleria de Cultura i Educació

Tipus de document
:   Resolució

RESOLUCIÓ de 19 d'octubre de 2001, de la subsecretària de Promoció Cultural per la qual s'accepta la renúncia d'una de les beques concedides per la Resolució de 21 de juny de 2001, de la subsecretària de Promoció Cultural (DOGV núm. 4.038, de 09.07.2001). [2001/X10670]
  
Per la Resolució de 21 de juny de 2001, de la subsecretària de Promoció Cultural, es va concedir al senyor Antonio Alejo Egea una beca de col·laboració en didàctica museística per a participar en les tasques de preparació i execució dels plans de didàctica del Museu de Belles Arts de València, convocada per l'Ordre de 14 de març de 2001, de la Conselleria de Cultura i Educació, per la qual es convocava concurs públic per a la concessió de dos beques d'investigació per a concloure la catalogació dels fons del Museu de Belles Arts de València, d'una beca de col·laboració bibliogràfica per a participar en labors d'organització i informatització de la biblioteca, i d'una altra beca de col·laboració en didàctica museística per a participar en les tasques de preparació i execució dels plans de didàctica del Museu (DOGV núm. 3.982, de 19.04.2001).
  
Eixa resolució va ser notificada a la interessada el 22 de juny de 2001, i en la notificació s'indicava, entre altres punts, la data d'inici de la beca.
  
El 17 d'octubre de 2001 va tindre entrada en esta Direcció General un escrit de l'interessat en què comunicava l'inici de treballs que dificultarien el compliment de la finalitat proposada, per la qual cosa es veia obligat de renunciar a la beca concedida per incompatibilitat, a partir del dia 1 de novembre de 2001.
  
Per tot això, d'acord amb el que disposen les bases de l'ordre de convocatòria, de conformitat amb els articles 90 i 91 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, i en virtut de la delegació efectuada pel conseller de Cultura i Educació en la disposició final primera de l'Ordre de 14 de març de 2001 (DOGV núm. 3.982, de 19.04.2001), resolc:
  
Acceptar la renúncia presentada pel senyor Antonio Alejo Egea, amb efectes des del dia de començament dels nous treballs, és a dir, l'1 de novembre de 2001.
  
D'acord amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es pot presentar potestativament recurs de reposició, o directament recurs contenciós administratiu en els terminis i davant dels òrgans que s'indiquen a continuació:
  
a) El recurs de reposició s'ha d'interposar davant de l'òrgan que dicta el present acte en el termini d'un mes a comptar des de l'endemà de la publicació.
  
b) El recurs contenciós administratiu ha de plantejar-se davant del Tribunal Superior de Justícia de la Comunitat Valenciana en el termini de dos mesos comptat des de l'endemà de la publicació.